Өскеменде дәмхана маңында мәйіті табылған жігітті кімнің өлтіргені камерадан көрінді
DATE: 21:08, 12 Қараша 2024 | GMT +5
TITLE: Өскеменде дәмхана маңында мәйіті табылған жігітті кімнің өлтіргені камерадан көрінді
URL: https://kaz.inform.kz/news/oskemende-damhana-maninda-mayt-tabilgan-zhgtt-kmnn-oltrgen-kameradan-kornd-b88467/
META: DATE: 21:08, 12 Қараша 2024 | GMT +5
TOTAL WORDS: 102
AUTHOR(S):
TEXT: Қаланың орталық көшелерінің бірінде орналасқан дәмханада жігіттің мәйіті табылған еді. Оқиға орнына полицейлер жетіп, қылмыстық іс қозғады. Көп ұзамай «Сергек» камералары арқылы күдіктінің кім екені анықталды. – Камерада көрінгендей, ол марқұмның мойнына бірнеше рет пышақ сұққан. Содан соң оқиға орнынан қашып кеткен. Куәгерлердің сөздері мен заттай айғақтар айыпталушының кінәсіне дәлел болды, - деп хабарлады ШҚО облыстық сотының баспасөз қызметінен. Сот ер адамның кінәсін мойындауын, алғаш рет қылмыс жасағанын ескерді. Сот шешімімен сотталушы қатаң тәртіптегі қылмыстық-атқару жүйесінде 16 жылға бас бостандығынан айырылды. Үкім заңды күшіне енді. Еске салсақ, осыған дейін Өскемен қаласында актриса өзін жұмыстан заңсыз шығарып жіберген театр басшылығын сотқа бергені хабарланған
